Mense moet gehoor en nie stilgemaak word | Netwerk24
Mense moet gehoor en nie stilgemaak word
Deur D. Smit, Stilbaai 13 Oktober 2020 05:02
Daar is lanklaas so 'n relevante artikel gepubliseer soos Denis Venter se " 'n Stryd om kritiese denke" (06.10). Helen Zille is natuurlik een van die eerste denkendes wat gedeleteis. Hoe durf sy 'n alternatiewe mening lug. En Julius Malema word op surround sound gesit. Full blast.
Word wakker! Mense moet aangehoor en nie stilgemaak word nie. Christene, Moslems en ander gelowe laat ook nie ruimte vir redenasie toe nie.
Dit bly vir my ontstellend dat mense in die 21ste eeu nog soos skape optree. Om die trop te volg, vereis nie veel inisiatief of vindingrykheid nie. Skynbaar het baie min van ons die wilskrag om in opstand te kom teen hierdie kultuur van "dwaasheid en stommiteit".